OpenLLM-France/wikimedia huggingface dataset:
# Universitat Pontifícia de Tarragona

La Universitat Pontifícia de Tarragona fou un centre d'estudis universitaris en ciències eclesiàstiques que existí a la ciutat de Tarragona entre els anys 1897 i 1934. Estava ubicada a l'actual seu del Seminari Pontifici de Tarragona.
El 2 de juliol de 1897, el llavors arquebisbe de Tarragona Tomàs Costa i Fornaguera va rebre una carta del Secretari de la Sagrada Congregació d'Estudis, on se li notificava l'erecció de les tres facultats necessàries per a la creació de la universitat. Posteriorment, el 15 d'agost d'aquell mateix any el Prefecte de la mateixa Congregació envià una carta amb el corresponent decret de creació, signat a data de 14 d'agost, acompanyat dels estatuts. El següent pas fou la creació dels Col·legis de Doctors de les Factultats i el nomenament dels seus respectius professors, fet que tingué lloc el primer d'octubre de 1897. Va pronunciar la primera lliçó inaugural el professor Tomàs Sucona i Vallès.
La Universitat fou clausurada com a conseqüència de la Constitució apostòlica "Deus Scientiarum Dominus" (del 24 de maig de 1931 i publicada el primer de juliol d'aquell mateix any), que en seu article 56 marcava unes exigències molt dures per a mantenir les universitats i facultats eclesiàstiques, obligant-los a una major dotació econòmica, i al mateix temps en l'article 57 disposava que «si alguna Universidad no cumpliese lo mandado en el artículo 56, perdería ipso facto el privilegio de conferir grados académicos». La Constitució s'havia d'aplicar ja en el curs 1932-1933. El Cardenal Francesc d'Assís Vidal i Barraquer va intentar de manera infructuosa mantenir la Universitat, pero li fou del tot impossible per l'adveniment de la República española i la posterior Guerra Civil. Entre els esforços fets per a la seva supervivència, destaca la prórroga demanada a Roma en la reunió de la Junta de Metropolitans presidida per Vidal i Barraquer celebrada entre els dies 18 i 20 d'octubre de 1931; i una altra missiva enviada a Roma el dia 23 de juny de 1932 en què s'insisteix en el seu manteniment. Davant el silenci del Vaticà i la manca de resposta, el curs 1934-1935 la Universitat ja no pogué matricular cap alumne, i va passar a ser de nou un seminari conciliar.

## Referències

* ↑ Mundi Pedret, Francisco «Nota histórica sobre la segunda universidad de Tarragona» (en castellà). Universitas Tarraconensis. Revista de Geografia, Història i Filosofia, n. 7, 1985, pàg. 160.
* ↑ Mundi Pedret (1985), p. 161
* 1 2 3 Bada i Elías, Joan «Los estudios eclesiásticos en Cataluña y la Pontificia Universidad de Tarragona 1897-1934». XX Siglos, vol. 12, núm. 48, 2001, pàg. 38. ISSN: 1130-3948.
* 1 2 Mundi Pedret (1985), p. 163
* ↑ Bada i Elías (2001), p. 39

## Enllaços externs

* Constitució apostòlica Deus Scientiarum Dominus (1931)
# Feynmanita

La feynmanita és un mineral de la classe dels sulfats. Nomenat en honor de Richard Phillips Feynman (11 de maig de 1918, Queens, Nova York, EUA - 15 de febrer de 1988, Los Angeles, Califòrnia, EUA), un dels físics més importants del segle xx. Va fer importants contribucions al Projecte Manhattan i va rebre el Premi Nobel de Física el 1965 pel seu treball sobre electrodinàmica quàntica.

## Característiques

La feynmanita és un sulfat de fórmula química Na(UO₂)(SO₄)(OH)·3.5H₂O. Va ser aprovada com a espècie vàlida per l'Associació Mineralògica Internacional l'any 2006, sent publicada per primera vegada el 2019. Cristal·litza en el sistema monoclínic. La seva duresa a l'escala de Mohs és 2.
Els exemplars que va servir per a determinar l'espècie, el que es coneix com a material tipus, es troben conservats a les col·leccions mineralògiques del Museu d'Història Natural del Comtat de Los Angeles, a Los Angeles (Califòrnia) amb el número de catàleg: 66590 i 66591 (mina Blue lizard), i 66592 i 66593 (mina Markey).

## Formació i jaciments

Va ser descrita a partir de mostres obtingudes a les mines Blue Lizard i Markey, totes dues al Red Canyon del comtat de San Juan, a l'estat d'Utah (Estats Units). Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Feynmanite» (en anglès). Mindat. [Consulta: 9 juny 2021].
# Ikast-Brande

El municipi d'Ikast-Brande és un municipi danès que va ser creat l'1 de gener del 2007 com a part de la Reforma Municipal Danesa, integrant els antics municipis de Brande, Ikast i Nørre-Snede. El municipi és situat al centre de la península de Jutlàndia, a la Regió de Midtjylland i abasta una superfície de 736 km².
La ciutat més important i seu administrativa del municipi és a Ikast (14.847 habitants el 2010). Altres poblacions del municipi:
* Blåhøj
* Bording
* Brande
* Ejstrupholm
* Engesvang
* Gludsted
* Hampen
* Isenvad
* Klovborg
* Nørre Snede
* Pårup
* Tulstrup
* Uhre

## Consell municipal

Resultats de les eleccions del 18 de novembre del 2009:
| Partit | vots | % vots |
| Socialdemokratiet | 4128 | 19,2 |
| Det Konservative Folkeparti | 227 | 1,1 |
| Det Konservative Folkeparti | 2226 | 10,4 |
| Socialistisk Folkeparti | 917 | 4,3 |
| Borgerlisten | 141 | 0,7 |
| Dansk Folkeparti | 1614 | 7,5 |
| Centerpartiet | 10 | 0,0 |
| Retfærdighedslisten | 159 | 0,7 |
| Venstre | 5351 | 24,9 |
| Fælleslisten | 6686 | 31,2 |

### Alcaldes

| Alcalde | Període | Partit |
| Carsten Kissmeyer-Nielsen | 1-1-2007 a 31-12-2009 | Venstre |
| | 1-1-2010 a ---- | |

## Referències

* ↑ Statistikbanken Tabel BEF44
* ↑ (danès) Resultats de les eleccions municipals al municipi d'Ikast-Brande
# Omegophora cyanopunctata

Omegophora cyanopunctata és una espècie de peix de la família dels tetraodòntids i de l'ordre dels tetraodontiformes.

## Hàbitat

És un peix marí, de clima subtropical i demersal.

## Distribució geogràfica

Es troba a Austràlia Occidental.

## Observacions

És inofensiu per als humans.

## Referències

* ↑ Whitley G. P., 1934. Studies in ichthyology. Núm. 8. Rec. Aust. Mus. v. 19 (núm. 2). 153-163.
* ↑ BioLib (anglès)
* ↑ Hardy, G. S. i J. B. Hutchins, 1981: On the validity of the pufferfish genus Omegophora Whitley (Tetraodontiformes: Tetraodontidae) with the description of a new species. Records of the Western Australian Museum v. 9 (núm. 2): 187-201.
* 1 2 3 FishBase (anglès)

## Bibliografia

* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. Estats Units. 537 p.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Municipi de Samsø

El municipi de Samsø és un municipi danès que ocupa l'illa de Samsø, a l'estret de Kattegat entre la península de Jutlàndia i l'illa de Sjælland. La Reforma Municipal Danesa del 2007 va situar el municipi a la Regió de Midtjylland però no el va afectar quant a territori, que a més de l'illa de Samsø comprèn també algunes petites illes adjacents situades al Stavns Fjord, com Brokold, Eskeholm, Hjortholm, Mejlesholm, Yderste Holm, Svæm. Ægholm o Hundssholm, i les illes de Kyholm i Vejrø.
La ciutat més important i seu administrativa del municipi és Tranebjerg (829 habitants el 2009). Altres poblacions del municipi:
* Brundby
* Onsbjerg
* Nordby

## Consell municipal

Resultats de les eleccions del 18 de novembre del 2009:
| Partit | vots | % vots |
| Socialdemokratiet | 331 | 13.0 |
| Det Konservative Folkeparti | 501 | 19.7 |
| Fælleslisten Samsø | 208 | 8.2 |
| Socialistisk Folkeparti | 434 | 17.0 |
| Samsø Listen | 119 | 4.7 |
| Venstre | 839 | 32.9 |
| Social-Listen | 117 | 4.6 |

### Alcaldes

| Alcalde | Període | Partit |
| Carsten Bruun | 1-1-2007 a 31-12-2009 | Venstre |
| Jørn Nissen | 1-1-2010 a 31-12-2013 | Konservative Folkeparti |

## Referències

* ↑ (danès) Resultats de les eleccions municipals al municipi de Samsø
# Raoul Laparra

Raoul Laparra (Bourdeus, 13 de maig de 1876 - 1943) fou un compositor francès.
Estudià al Conservatori de París, i tingué de professors a Diemer, Massenet i Lavignac, els quals li ensenyaren, respectivament, piano, composició i harmonia. Prengué part, amb èxit, en el concurs del premi de Roma el 1903.
A més de moltes melodies, per a cant i piano, de les que n'és així mateix, autor de la lletra, se li deu: Danses basques, que envià des de Roma (1907); una Suite' per a orquestra, un quartet per a instruments de corda, etc.
Per al teatre va escriure Habanera i Amphitryon.

## Bibliografia

* Enciclopèdia Espasa Volum núm. 29, pàg. 763 (ISBN 84 239-4529-4)
# Schistura curtistigma

Schistura curtistigma és una espècie de peix de la família Balitoridae i de l'ordre dels cipriniformes que es troba al Pakistan.

## Referències

* ↑ McClelland J. 1838. Observations on six new species of Cyprinidae, with an outline of a new classification of the family. J. Asiatic Soc. Bengal v. 7 (for Nov. 1838). 941-948.
* ↑ BioLib (anglès)
* ↑ FishBase (anglès)

## Bibliografia

* Banarescu, P. i T. T. Nalbant 1995: A generical classification of Nemacheilinae with description of two new genera (Teleostei: Cypriniformes: Cobitidae). Travaux du Museum d'Histoire Naturelle "Grigore Antipa" v. 35: 429-495.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Jayaram, K. C. 1981: The freshwater fishes of India, el Pakistan, Bangladesh, Burma and Sri Lanka--a handbook: i-xxii + 1-475, Pls. 1-13. Zoological Survey of India.
* Kottelat, M. «Zoogeography of the fishes from Indochinese Inland waters with an annotated check-list» (PDF) (en anglès). Bulletin Zoölogisch Museum, Universiteit van Amsterdam, 12, 1, 1989, pàg. 1-55.
* Kottelat, M. 1990: Indochinese nemacheilines. A revision of nemacheiline loaches (Pisces: Cypriniformes) of Thailand, Burma, Laos, Cambodia and southern Vietnam: 1-262. Verlag Dr. Friedrich Pfeil, Múnic, Alemanya.
* Kottelat, M. 2000. Diagnoses of a new genus and 64 new species of fishes from Laos (Teleostei: Cyprinidae, Balitoridae, Bagridae, Syngnathidae, Chaudhuriidae and Tetraodontidae). J. South Asian Nat. Hist. v. 5 (núm. 1): 37-82.
* Menon, A. G. K. 1987: The fauna of India and the adjacent countries. Pisces. Vol. IV.: i-x + 1-259, Pls. 1-16. Teleostei - Cobitoidea. Part 1. Homalopteridae. Zoological Survey of India.
* Mirza, M. R., T. T. Nalbant & P. M. Banarescu. 1981. A review of the genus Schistura in Pakistan with description of new species and subspecies (Pisces, Cobitidae, Noemacheilinae). Bijdr. Dierkd. v. 51 (núm. 1): 105-130.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. Fishes of the World (en anglès). 3a edició. John Wiley and Sons, 1994. ISBN 978-0471547136.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Cantó de Tolosa-2

El cantó de Tolosa-2 és un cantó francès del departament de l'Alta Garona, a la regió d'Occitània. Està inclòs al districte de Tolosa, està format només per la part del municipi que és cap de la prefectura, Tolosa de Llenguadoc.

## Barris

* Lo Busca
* Los Carmes
* Sant Estève
* Sant Miquèl

## Vegeu també

* Cantons de l'Alta Garona
# Pseudomarkeyita

La pseudomarkeyita és un mineral de la classe dels carbonats que pertany al grup de la markeyita.

## Característiques

La pseudomarkeyita és un carbonat de fórmula química Ca₈(UO₂)₄(CO₃)₁₂·21H₂O. Va ser aprovada com a espècie vàlida per l'Associació Mineralògica Internacional l'any 2018, sent publicada per primera vegada el 2020. Cristal·litza en el sistema monoclínic. La seva duresa a l'escala de Mohs és 1.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del Museu d'Història Natural del Comtat de Los Angeles, a Los Angeles (Califòrnia) amb el número de catàleg: 67091.

## Formació i jaciments

Va ser descoberta a la mina Markey, al Red Canyon del comtat de San Juan (Utah, Estats Units), on es troba com a cristalls maclats en forma de fulla afilada, de fins a 1 mm. Aquesta mina estatunidenca és l'únic indret de tot el planeta on ha estat descrita aquesta espècie mineral.

## Referències

* ↑ «Pseudomarkeyite» (en anglès). Mindat. [Consulta: 6 març 2022].
# Henry van de Velde

Henry van de Velde (Anvers, 3 d'abril de 1863 - Oberägeri, Suïssa, 15 d'octubre de 1957), fou un arquitecte, dissenyador industrial i pintor belga que va treballar en diversos països europeus. És considerat, conjuntament amb Victor Horta i Paul Hankar un dels fundadors del Modernisme a Bèlgica. Més tard va evolucionar cap al Racionalisme mostrant-se partidari de l'absència d'ornamentació.
Va treballar a París amb Siegfried Bing, el fundador de la primera galeria d'Art Nouveau. Van de Velde va passar la part més important de la seva carrera a Alemanya i es va convertir en una figura important del Jugendstil , la versió alemanya del modernisme. Va tenir una influència decisiva en l'arquitectura i el disseny alemanys a principis del segle xx.

## Werkbund i Bauhaus

El 1899 es va establir a Weimar, Alemanya, on va treballar com a assessor artístic de Guillem Ernest, Gran Duc de Sajonia-Weimar-Eisenach. El 1907 va establir l'Escola Gran-Ducal d'Arts i Oficis, sota el patrocini del Gran Duc. Van de Velde va dissenyar l'edifici de l'escola i va ser el seu primer director. Va haver de renunciar durant la Primera Guerra Mundial per ser estranger i va suggerir que l'arquitecte Walter Gropius el succeís. El 1919, l'Escola es va fusionar amb l'Acadèmia d'Art de Weimar per formar la famosa escola d'art modern, Bauhaus.
El 1907, va cofundar el Werkbund alemany, una associació per ajudar a millorar i promoure el disseny establint relacions estretes entre la indústria i els dissenyadors. S'oposaria a Hermann Muthesius a la famosa reunió del Werkbund de 1914, el debat de la qual marcaria la història de l'arquitectura moderna.
Van de Velde defensava el manteniment de la individualitat dels artistes, mentre que Muthesius sostenia que l'estandardització era clau per al desenvolupament. Van de Velde va ser un defensor d'incorporar la lògica a totes les facetes del disseny, inspirant-se en l'aplicació dels enginyers de la raó i el càlcul.
Van de Velde va defensar les seves idees sobre l'art en escrits com L'art futur (1895) i Observacions generals per a una síntesi de les arts (1895). Pensava que totes les arts havien de subordinar-se a les arts decoratives, ja que millorant l'entorn de l'home, l'home millorava. Per aquest motiu dissenyava fins a l'últim detall dels seus espais.

## Obres importants

* Decoració interior del Museu Folkwang, a Essen (Alemanya).
* Teatre Werkbund, a Colònia (Alemanya).
* Biblioteca de la Universitat de Gant (Bèlgica).
* Museu Kröller-Müller d'Otterlo.
* Casa Miss Ansiue a Bèlgica
* Casa Baima

## Referències

* ↑ Hollis, Richard (2006). Swiss Graphic Design: The Origins and Growth of an International Style. New Haven, Connecticut, USA: Yale University Press. pp. 16–20. ISBN 0300106769.

## Enllaços externs

* «Henry van de Velde» (en anglès). Bauhaus-Universität Weimar. Arxivat de l'original el 2013-09-13.
* «Henry van de Velde» (en anglès). KMKG. Arxivat de l'original el 2013-09-10.
# Reggie Walker

Reginald "Reggie" Edgar Walker (Durban, Sud-àfrica, 16 de març de 1889 – Durban, 5 de novembre de 1951) va ser un atleta Sud-africà que va competir a principis del segle xx.
Campió sud-africà de les 220 iardes i de les 100 i 220 iardes del Natal el 1907, el 1908 va prendre part en els Jocs Olímpics de Londres, on disputà la prova dels 100 metres del programa d'atletisme. En ella guanyà la medalla d'or en superar a James Rector i Bobby Kerr. Amb 19 anys i 128 dies el 2012 continuava sent el vencedor olímpic dels 100 metres més jove.

## Referències

* 1 2 «Reggie Walker Olympic Results». sports-reference.com. Arxivat de l'original el 26 de febrer 2009. [Consulta: 3 novembre 2015].
# William Morton

William Morton (Hunslet, West Yorkshire, Anglaterra, 20 de juny de 1880 – Toronto, 21 de març de 1952) va ser un ciclista canadenc que va competir a començaments del segle xx.
El 1908 va prendre part en els Jocs Olímpics d'Estiu de Londres, on disputà sis proves del programa de ciclisme. Formant equip amb Walter Andrews, William Anderson i Frederick McCarthy va guanyar la medalla de bronze en la prova de persecució per equips. També va prendre part en la cursa dels 5.000 metres i dels 100 km sent eliminat en la primera ronda, així com en velocitat, les 660 iardes i tàndem.

## Referències

* ↑ «Olympedia – William Morton». [Consulta: 6 agost 2024].
* ↑ «William Morton» (en anglès americà), 18-09-2011. [Consulta: 6 agost 2024].

## Enllaços externs

* Fitxa a sitiodeciclismo.net
* Fitxa a museociclismo.it
# Strathmore (Califòrnia)

Strathmore és una concentració de població designada pel cens dels Estats Units a l'estat de Califòrnia. Segons el cens del 2000 tenia 2.584 habitants.

## Demografia

Segons el cens del 2000, Strathmore tenia 2.584 habitants, 678 habitatges, i 551 famílies. La densitat de població era de 707,6 habitants/km².
Dels 678 habitatges en un 51,2% hi vivien nens de menys de 18 anys, en un 60,2% hi vivien parelles casades, en un 15,9% dones solteres, i en un 18,7% no eren unitats familiars. En el 15,9% dels habitatges hi vivien persones soles el 8,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,81 i el nombre mitjà de persones que vivien en cada família era de 4,25.
Per edats la població es repartia de la següent manera: un 38,5% tenia menys de 18 anys, un 12,6% entre 18 i 24, un 26% entre 25 i 44, un 15,9% de 45 a 60 i un 6,9% 65 anys o més.
L'edat mediana era de 24 anys. Per cada 100 dones de 18 o més anys hi havia 98,3 homes.
La renda mediana per habitatge era de 25.156 $ i la renda mediana per família de 27.917 $. Els homes tenien una renda mediana de 22.188 $ mentre que les dones 19.542 $. La renda per capita de la població era de 8.128 $. Entorn del 24,2% de les famílies i el 30,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Strathmore». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Strathmore». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Tahoe Vista

Tahoe Vista és una concentració de població designada pel cens dels Estats Units a l'estat de Califòrnia. Segons el cens del 2000 tenia 1.668 habitants.

## Demografia

Segons el cens del 2000, Tahoe Vista tenia 1.668 habitants, 670 habitatges, i 402 famílies. La densitat de població era de 238,5 habitants/km².
Dels 670 habitatges en un 28,7% hi vivien nens de menys de 18 anys, en un 49% hi vivien parelles casades, en un 5,2% dones solteres, i en un 39,9% no eren unitats familiars. En el 26,7% dels habitatges hi vivien persones soles el 2,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 3.
Per edats la població es repartia de la següent manera: un 21,4% tenia menys de 18 anys, un 10,2% entre 18 i 24, un 35,5% entre 25 i 44, un 27,2% de 45 a 60 i un 5,8% 65 anys o més.
L'edat mediana era de 36 anys. Per cada 100 dones de 18 o més anys hi havia 113,5 homes.
La renda mediana per habitatge era de 51.958 $ i la renda mediana per família de 63.125 $. Els homes tenien una renda mediana de 35.764 $ mentre que les dones 29.250 $. La renda per capita de la població era de 24.170 $. Entorn del 5,8% de les famílies i el 8,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Tahoe Vista». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Tahoe Vista». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Thousand Palms

Thousand Palms és una concentració de població designada pel cens dels Estats Units a l'estat de Califòrnia. Segons el cens del 2000 tenia 5.120 habitants.

## Demografia

Segons el cens del 2000, Thousand Palms tenia 5.120 habitants, 1.912 habitatges, i 1.260 famílies. La densitat de població era de 494,2 habitants/km².
Dels 1.912 habitatges en un 28,2% hi vivien nens de menys de 18 anys, en un 51,7% hi vivien parelles casades, en un 9,3% dones solteres, i en un 34,1% no eren unitats familiars. En el 26,5% dels habitatges hi vivien persones soles el 17% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,67 i el nombre mitjà de persones que vivien en cada família era de 3,27.
Per edats la població es repartia de la següent manera: un 25,6% tenia menys de 18 anys, un 7,1% entre 18 i 24, un 25,1% entre 25 i 44, un 19,1% de 45 a 60 i un 23% 65 anys o més.
L'edat mediana era de 39 anys. Per cada 100 dones de 18 o més anys hi havia 97,8 homes.
La renda mediana per habitatge era de 34.172 $ i la renda mediana per família de 37.500 $. Els homes tenien una renda mediana de 33.325 $ mentre que les dones 25.543 $. La renda per capita de la població era de 16.790 $. Entorn del 9,4% de les famílies i el 12,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Thousand Palms». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Thousand Palms». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].